**JAVNI razpiS »za sofinanciranje usposabljanj otrok in mladih za krepitev digitalnih kompetenc ter spodbujanje in promocijo naravoslovnih in tehniških poklicev «**

*Javni razpis se izvaja v skladu z Zakonom o spodbujanju digitalne vključenosti (Uradni list RS, št. 35/22 in 40/23), ki je podlaga za koriščenje razpoložljivih sredstev iz proračuna Republike Slovenije.*

**OBRAZCI**

* Obrazci morajo vsebovati vse elemente v skladu s podanimi zahtevami in pojasnili.
* Brisanje in dodajanje vsebine obrazcev (že vnesenih navodil in usmeritev) ni dovoljeno. V preglednicah obrazcev se lahko po potrebi dodajo in odstranijo vrstice (kjer je to potrebno).
* Če je le mogoče, se držite predpisanega obsega posameznih rubrik v obrazcih (tabele, grafi in slike, ki jih lahko dodajate, se ne upoštevajo pri predpisanem obsegu – upošteva se zapisano besedilo). Obseg se lahko razširi na primer v primeru večjega konzorcija, kjer zahtevane vsebine dejansko ne bo možno podati v predpisanem obsegu.
* V primeru dodatnih utemeljitev posameznih zahtevanih vsebin, za katere prijavitelj meni, da so nujno potrebne za popolno predstavitev projekta, se le-te lahko podajo kot priloga k vlogi.
* Podatke vpisujte v siva polja.

Pri izpolnjevanju obrazcev je pomembno, da se prijavitelj **osredotoči na podajanje informacij, ki omogočajo objektivno ocenjevanje** ter podpirajo odločitev za projekt v skladu s ciljem in namenom javnega razpisa, in ne na aktivnosti, ki s tem niso neposredno povezane. **Vaši opisi in utemeljitve naj bodo JASNI, RAZUMLJIVI, NANAŠAJO NAJ SE LE NA POSAMEZNO RUBRIKO (točko, vprašanje,…).**

**Pri izpolnjevanju obrazcev bodite pozorni oz. izhajajte tudi iz vsebine podrobnejših meril za ocenjevanje!**

**Vloga, oddana v elektronski obliki, velja za popolno**, če vsebuje vse zahtevane obrazce (razen Obrazca št. 1 – Ovojnica), ki morajo biti podpisani z verificiranim certificiranim digitalnim podpisom zakonitega zastopnika.

**Vloga, oddana v fizični obliki, velja za popolno, če so dokumenti predloženi v naslednji obliki:**

* en fizični izvod vseh zahtevanih obrazcev, ki morajo biti originalno lastnoročno podpisani ali pa podpisani elektronsko, z verificiranim certificiranim digitalnim podpisom zakonitega zastopnika
* en elektronski izvod obrazcev v izvorni obliki (word, excel) na elektronskem nosilcu (USB) ter skenirani originalno lastnoročno podpisani obrazci ali obrazci v pdf obliki z verificiranim certificiranim digitalnim podpisom.

**V primeru, če obrazce vloge podpiše oseba po pooblastilu zakonitega zastopnika, priložite tudi pooblastilo.**

**Pred oddajo vloge preverite popolnost dokumentacije s spodaj navedenim kontrolnim listom!**

**KONTROLNI LIST ZA POPOLNOST DOKUMENTACIJE**

**VSEBINA VLOGE**

|  |  |
| --- | --- |
| OBRAZEC št. 1: Ovojnica (prilepiti na zunanjo stran ovojnice – kuverte) - samo v primeru oddaje fizične vloge |  |
| OBRAZEC št. 2: Prijavnica (predstavitev projekta usposabljanj) |  |
| OBRAZEC št. 3: Izjava o izpolnjevanju in sprejemanju razpisnih pogojev (za prijavitelja in v primeru konzorcija – od vseh konzorcijskih partnerjev) |  |
|  |  |
|  |  |
|  |  |
| Elektronska verzija vloge na USB ključku – samo v primeru oddaje fizične vloge |  |